

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

ΝΟΜΟΣ ΛΕΥΚΑΔΑΣ

Λευκάδα, 10/09/2025

**ΔΕΛΤΙΟ ΤΥΠΟΥ**

**Μήνυμα του Δημάρχου Λευκάδας, Δρ. Ξενοφώντα Βεργίνη, για τη νέα σχολική χρονιά 2025-26**

**Με την έναρξη της σχολικής χρονιάς,** **απευθύνω τις θερμότερες ευχές μου για μια καλή, παραγωγική και επιτυχημένη σχολική χρονιά.**

**Αγαπητά μας παιδιά,**

**Το πρώτο κουδούνι της σχολικής χρονιάς θα ακουστεί ξανά αύριο, Πέμπτη 11 Σεπτεμβρίου.** Επιστρέφετε στα σχολεία και ξανανταμώνετε στα προαύλια και στις τάξεις, που θα γεμίσουν ξανά με τις φωνές σας. ‘Ένας νέος δημιουργικός κύκλος ανοίγει, γεμάτος δίψα για γνώση, γεμάτος χαμόγελα, αισιοδοξία, ελπίδες και όνειρα.

**Οι Εκπαιδευτικοί σας,** με αφοσίωση και υπευθυνότητα είναι πάντα δίπλα σας. Σας καθοδηγούν και σας εμπνέουν. Είναι οι άνθρωποι που θα σας δώσουν τα εργαλεία για να αποδείξετε τις ικανότητές σας, να ανακαλύψετε τις δυνατότητές σας και να πετύχετε στους στόχους σας.

**Ως Δημοτική Αρχή,** συνεχίζουμε και στηρίζουμε τα Σχολεία του Δήμου μας, διασφαλίζοντας τις καλύτερες δυνατές συνθήκες για άρτια παιδεία, ασφάλεια και προκοπή των μαθητών μας.

**Εύχομαι σε όλους σας, μαθητές και μαθήτριες, εκπαιδευτικούς, γονείς και κηδεμόνες, καλή σχολική χρονιά με υγεία, αισιοδοξία και πρόοδο!**

**Με αγάπη**

**Ο Δήμαρχος Λευκάδας**

**Δρ. Ξενοφών Βεργίνης**